Nr. DGB/42694/

Aprob,

Secretar de Stat

Dan-Ștefan CHIRU

DIRECȚIA GENERALĂ BIODIVERSITATE

REFERAT DE APROBARE

a proiectului de ordin pentru aprobarea Planului de management al ariei naturale protejate ROSCI0040 Coasta Lunii și al rezervației naturale Dealul cu Fluturi

Planul de management al ariei naturale protejate ROSCI0040 Coasta Lunii și al rezervației naturale Dealul cu Fluturi a fost realizat de Asociația EnviroTeam, în cadrul proiectului ”îmbunătățirea stării de conservare a speciilor și habitatelor de interes conservativ din situl Natura 2000 ROSCI0040 Coasta Lunii și rezervația naturală Dealul cu fluturi”, COD SMIS 2014+ 119010.

Planul de management al ariei naturale protejate ROSCI0040 Coasta Lunii și al rezervației naturale Dealul cu Fluturi a fost transmis de Agenţia Naţională pentru Arii Naturale Protejate către Ministerul Mediului, Apelor și Pădurilor prin adresa nr. 4954/24.07.2023, în vederea aprobării. Pentru acest plan a fost emisă de către Agenția pentru Protecția Mediului Cluj Decizia etapei de încadrare nr. 162 SEA din 06.10.2022.

Planul de manangement se aprobă conform prevederilor art. 21 alin. (2) din *Ordonanţa de urgenţă a Guvernului nr. 57/2007* *privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,* care menționează că ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenţia Naţională pentru Arii Naturale Protejate, se avizează de către Agenţia Naţională pentru Protecţia Mediului/instituţiile din subordinea acesteia, după caz, şi se aprobă prin ordin al conducătorului autorităţii publice centrale pentru protecţia mediului, cu avizul autorităţii publice centrale din domeniul culturii şi consultarea autorităţilor publice centrale din domeniul dezvoltării regionale şi administraţiei publice, agriculturii şi silviculturii.”

În urma avizării interne a prezentului proiect de Ordin pentru aprobarea Planului de management al ariei naturale protejate ROSCI0040 Coasta Lunii și al rezervației naturale Dealul cu Fluturi, proiectul de Ordin, referatul și planul de management vor fi postate pentru consultare publică, în baza *Legii nr. 52/2003 privind transparenţa decizională în administraţia publică, republicată*, pe site-ul Ministerului Mediului, Apelor și Pădurilor. Ulterior, planul de management va fi transmis spre avizare/consultare către ministerele listate în art. 21 alin. (2) din  *Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare*.

Având în vedere cele menționate, vă rugăm să fiți de acord cu promovarea proiectului de Ordin pentru aprobarea Planului de management al ariei naturale protejate ROSCI0040 Coasta Lunii și al rezervației naturale Dealul cu Fluturi.